Theognétos z Aiginy

Theognétos (Theognétos) bol olympijský víťaz v zápasení dorastencov v roku 476 pred Kr.Christel Müller, Francis Prost, Francis Croissant, Identités et cultures dans le monde méditerranéen antique, str. 330

Theognétos z Aiginy zvíťazil na 76. olympijských hrách v zápasení dorastencov (palé paidón). V Olympii sa táto disciplína zaviedla na 37. hrách v roku 632 pred Kr. a jej prvým víťazom bol Hipposthenes zo Sparty.Eusebios, Kronika 2,193. 

Socha olympionika Theognéta stála kedysi v olympijskej Altide. Ešte v druhom storočí si ju medzi sochami olympijských víťazov mohol prezrieť cestovateľ a spisovateľ Pausanias, ktorý uvádza: „Aiginskemu Theognétovi bol udelený veniec za zápasenie medzi chlapcami, sochu mu zhotovil Aiginčan Ptolichos. Učiteľom Ptolicha bol otec Synnoón, jeho zase vyučil sikyónsky Aristokles, nemenej slávny brat Kanacha. Prečo nesie Theognétos plod borovice píniovej (šišku s píniovými orieškami) a granátové jablko, nepodarilo sa mi dozvedieť, pravdepodobne sa k tomu viaže nejaká miestna povesť Aiginčanov".

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v zápasení